《合江亭》
宋代·周焘

共思赤脚踏层冰，聊适江皋兴自清。
昨夜雨云驱浊暑，晓来烟水快新晴。
山疑九叠张云势，滩激千岩落布声。
巾履从来在丘壑，愿陪间日此间行。
却暑追随水上亭，东郊乘晓戴残星。
余歌咽筦来幽浦，薄雾疏烟入画舲。
兴发江湖驰象魏，情钟原湿咏飞令。
故溪何日垂纶去，天天末遥岑寸寸青。

作者简介：周焘，字通老，改字次元，道州营道（今湖南道县）人。敦颐次子。哲宗元祐三年（一○八八）进士（《山谷外集》卷九《奉送周元翁锁吉州司法厅赴礼部试》史容注）。初授贵池令（《沅湘耆旧集》卷一九）。徽宗大观四年（一一一○），为成都转运副使（《宋会要辑稿》乐四之一）。政和元年（一一一一），权发遣庐州。六年，移舒州。七年，知成都府（同上书职官六八之二二、二八、三八）。重和元年（一一一八），知扬州（清嘉庆《扬州府志》卷三六）。事见《宋史》卷四二七《周敦颐传》。今录诗七首。